Ambrôsio avy any Milano

Ambrôsio avy any Milano na Ambroazy avy any Milano dia evekan' i Milano tamin' ny taona 374 ka hatramin' ny 397. Dokoteran' ny Fiangonana izy, anisan' ny Rain' ny Fiangonana Tandrefana efatra, niaraka amin' i Aogostino avy any Hipôna sy i Jerôma avy any Stridôna ary i Gregôrio Lehibe.  Mpanoratra sy pôeta tao Rôma izy.

Teraka tamin' ny taona 339 tao Augusta Treverorum ao tamin' ny Empira Rômana (izay atao amin' ny teny alemana hoe Trier na amin' ny teny frantsay hoe Trêves nkehitriny) izy ary maty tamin' ny 4 Avrily 397 tany Milano. Amin' ny teny latina izy dia atao hoe Aurelius Ambrosius.

Fantatra amin' ny maha mpanoratra sy pôeta azy izy, saika mpanorina ny himnôdia latinina kristiana ary mpamaky an' i Cicero sy ny Ran' ny Fiangonana grika, izay nandray ny fomba famakafakana alegôrika (ara-panoharana).

Anisan' ireo mpandray anjara tamin' ny adihevitra manohitra ny arianisma koa izy. Tao aminy no niova ho kristianina i Aogostino avy any Hipôna.

Nomen' ny Fiangonana Ôrtôdôksa sy ny Eglizy Katôlika voninahitra ho olo-masina izy. Ankalazaina isaky ny 7 Desambra izy, izany dia fetin' ny fandikana ny relikany. Tamin' ny Andro Antenatenany, ny andro firavoravoana lehibe indrindra natokana ho azy dia natao tamin' ny 4 Avrily, daty nahafatesany, na tamin' ny 7 Desambra, daty nanokanana azy ho eveka (Martirôlôjia Rômana).

 Jereo koa 
 Biôgrafia

Rohy ivelany
 Ao amin'i Freebase: 

sokajy:Biôgrafia

sokajy:mpanoratra
sokajy:Poeta
sokajy:Teraka tamin'ny taona 339
sokajy:Maty tamin'ny taona 397